भोपाल। प्रसिद्धि हाउस प्रोडक्शन के बैनर तले जल्द ही मध्यप्रदेश के कई शहरों में हिंदी फीचर फिल्म मंदाकिनी की शूटिंग की जाएगी। यह जानकारी प्रेस कांफ्रेंस में फिल्म के निर्देशक-लेखक संजय साक्षी ने दी। उन्होंने बताया कि फिल्म मप्र के जबलपुर, सागर और भोपाल सहित कई जिलों में शूट की जाएगी। इतना ही नहीं इस फिल्म में प्रदेश के कलाकारों को भी काम करने का मौका दिया जाएगा।
भोपाल में जन्मे निर्देशक संजय साक्षी ने बताया कि उन्होंने काफी वक्त भोपाल में गुजारा है। भोपाल से काफी लगाव होने के कारण उन्होंने फिल्म की शूटिंग के लिए मप्र को चुना। फिल्म मंदाकिनी के बारे में बताते हुए उन्होंने कहा कि इस फिल्म का बजट डेढ़ से दो करोड़ रुपए है। यह फिल्म नारी के विभिन्न रूपों को एक साथ प्रस्तुत करने वाली नारी प्रधान फिल्म है।
फिल्म में प्रसिद्ध फिल्म कलाकार रघुवीर यादव, अश्मित पटेल, दिव्या दत्ता विशिष्ट भूमिकाओं में नजर आएंगे। इसके अलावा फिल्म में सूफी सैयद, दीपराज राना, राज प्रेमी, राजकुमार कनौजिया आदि कलाकारों के साथ मुंबई के कुछ नए चेहरों को भी मौका दिया गया है।
hin_Deva hin_Deva hin_Deva